CELEX: 32012L0037
Language: el
Date: 2012-11-22 00:00:00
Title: Εκτελεστική οδηγία 2012/37/ΕΕ της Επιτροπής, της 22ας Νοεμβρίου 2012 , για την τροποποίηση ορισμένων παραρτημάτων των οδηγιών 66/401/ΕΟΚ και 66/402/ΕΟΚ του Συμβουλίου όσον αφορά τους όρους που πρέπει να πληροί ο σπόρος Galega orientalis Lam., το μέγιστο βάρος μιας σπορομερίδας ορισμένων ειδών κτηνοτροφικών φυτών και το μέγεθος δείγματος του Sorghum spp.  Κείμενο που παρουσιάζει ενδιαφέρον για τον ΕΟΧ

23.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 325/13
            
         ΕΚΤΕΛΕΣΤΙΚΉ ΟΔΗΓΊΑ 2012/37/ΕΕ ΤΗΣ ΕΠΙΤΡΟΠΉΣ
   της 22ας Νοεμβρίου 2012
   για την τροποποίηση ορισμένων παραρτημάτων των οδηγιών 66/401/ΕΟΚ και 66/402/ΕΟΚ του Συμβουλίου όσον αφορά τους όρους που πρέπει να πληροί ο σπόρος Galega orientalis Lam., το μέγιστο βάρος μιας σπορομερίδας ορισμένων ειδών κτηνοτροφικών φυτών και το μέγεθος δείγματος του Sorghum spp.
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών (1), και ιδίως το άρθρο 21α,
   Έχοντας υπόψη την οδηγία 66/402/ΕΟΚ του Συμβουλίου, της 14ης Ιουνίου 1966, περί εμπορίας σπόρων δημητριακών προς σπορά (2), και ιδίως το άρθρο 21α,
   Εκτιμώντας τα ακόλουθα:
   
               (1)
            
            
               Η σκληρότητα του σπόρου είναι τυπικό χαρακτηριστικό του Galega orientalis Lam. Συνεπώς, οι απαιτήσεις ποιότητας του είδους όσον αφορά το ελάχιστο ποσοστό της βλαστικής ικανότητας θα πρέπει να συμπληρωθούν με πληροφορίες σχετικά με το χαρακτηριστικό αυτό.
            
         
               (2)
            
            
               Η οδηγία 66/401/ΕΟΚ προβλέπει το μέγιστο βάρος μιας παρτίδας για να αποφεύγεται η ανομοιογένεια των σπορομερίδων στο πλαίσιο του ελέγχου των σπόρων.
            
         
               (3)
            
            
               Δεδομένου ότι οι αλλαγές στην παραγωγή σπόρων και οι πρακτικές εμπορίας, ιδιαίτερα η αύξηση του μεγέθους των σποροκαλλιεργειών και οι μέθοδοι μεταφοράς των σπόρων, δείχνουν ότι θα ήταν επιθυμητή μια αύξηση του μέγιστου οριζόμενου βάρους των σπορομερίδων για σπόρους προς σπορά αγρωστωδών, οργανώθηκε ένα προσωρινό πείραμα συμφωνα με την οδηγία 2007/66/ΕΚ της Επιτροπής (3).
            
         
               (4)
            
            
               Το εν λόγω πείραμα έδειξε ότι, υπό τις νέες συνθήκες, οι μονάδες παραγωγής μπορούν να παράγουν επαρκώς ομογενοποιημένες σπορομερίδες μεγαλύτερου μεγέθους. Συνεπώς, τα κράτη μέλη θα πρέπει να μπορούν να επιτρέπουν την αύξηση του μέγιστου βάρους των σπορομερίδων σπόρων προς σπορά αγρωστωδών.
            
         
               (5)
            
            
               Οι όροι για την παραγωγή σπόρων, την επιτόπια επιθεώρηση, τη δειγματοληψία και τις δοκιμές που προβλέπονται στην οδηγία 66/402/ΕΟΚ βασίζονται σε διεθνώς αποδεκτές μεθόδους και πρότυπα, όπως αυτά που ορίζονται από τον Διεθνή Οργανισμό Ελέγχου των Σπόρων (ISTA).
            
         
               (6)
            
            
               Οι απαιτήσεις ποιότητας που καθορίζονται για το είδος Sorghum spp. βασίζονται κυρίως στο είδος Sorghum bicolor (L.) Moench. Εξαιτίας των νέων δυνατοτήτων που παρέχει η αγορά για την παραγωγή κτηνοτροφικών φυτών και βιομάζας, έχει αυξηθεί η ζήτηση για άλλα υποείδη και υβρίδια του Sorghum spp., τα οποία έχουν μικρότερο μέγεθος κόκκου καθώς και λεπτότερη και πιο επίπεδη μορφή. Κατά συνέπεια, οι απαιτήσεις για τα χωριστά υποείδη θα πρέπει να καθοριστούν περαιτέρω ώστε να λαμβάνονται υπόψη τα χαρακτηριστικά των σπόρων τους.
            
         
               (7)
            
            
               Θα πρέπει να γίνει διάκριση, στο πλαίσιο του είδους Sorghum spp., ανάμεσα στα υποείδη Sorghum bicolor (L.) Moench, Sorghum sudanense (Piper) Stapf και στα υβρίδιά τους, και τα μεγέθη του δείγματος θα πρέπει να προσαρμοστούν στα πρότυπα που έχει καθορίσει ο ISTA.
            
         
               (8)
            
            
               Οι οδηγίες 66/401/ΕΟΚ και 66/402/ΕΟΚ θα πρέπει να τροποποιηθούν αναλόγως.
            
         
               (9)
            
            
               Τα μέτρα που προβλέπονται από την παρούσα οδηγία είναι σύμφωνα με τη γνώμη της μόνιμης επιτροπής σπόρων προς σπορά και πολλαπλασιαστικού υλικού γεωργικών, δενδροκηπευτικών και δασικών φυτών προς φύτευση,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τροποποιήσεις της οδηγίας 66/401/ΕΟΚ
   Η οδηγία 66/401/ΕΟΚ τροποποιείται ως εξής:
   
               1)
            
            
               Στον πίνακα Α του τμήματος I(2) του παραρτήματος II, όσον αφορά την καταχώριση για το Galega orientalis Lam., στη στήλη 2 ο αριθμός «60» αντικαθίσταται από το εξής:
               «60(a)(b)».
            
         
               2)
            
            
               Στη στήλη 1 του παραρτήματος III, η καταχώριση για το «Poaceae (Gramineae)» αντικαθίσταται από το εξής:
               «
                     Poaceae (Gramineae)
                  
                   (4)
               
            
         Άρθρο 2
   Τροποποιήσεις της οδηγίας 66/402/ΕΟΚ
   Το παράρτημα III της οδηγίας 66/402/ΕΟΚ τροποποιείται ως εξής:
   
               1)
            
            
               Οι καταχωρίσεις για τα Sorghum bicolor, Sorghum bicolor x Sorghum sudanense και Sorghum sudanense αντικαθίστανται από το εξής:
               
                           1
                        
                        
                           2
                        
                        
                           3
                        
                        
                           4
                        
                     
                           «Sorghum bicolor (L.) Moench
                        
                        
                           30
                        
                        
                           900
                        
                        
                           900
                        
                     
                           
                              Sorghum sudanense (Piper) Stapf
                        
                        
                           10
                        
                        
                           250
                        
                        
                           250»
                        
                     
         
               2)
            
            
               Η ακόλουθη καταχώριση προστίθεται μετά την καταχώριση για το Sorghum sudanense (Piper) Stapf:
               
                           1
                        
                        
                           2
                        
                        
                           3
                        
                        
                           4
                        
                     
                           «Υβρίδια του Sorghum bicolor (L.) Moench x Sorghum sudanense (Piper) Stapf
                        
                        
                           30
                        
                        
                           300
                        
                        
                           300»
                        
                     
         Άρθρο 3
   Μεταφορά στο εθνικό δίκαιο
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 31 Δεκεμβρίου 2013. Ανακοινώνουν αμέσως στην Επιτροπή το κείμενο των εν λόγω διατάξεων καθώς και τον πίνακα αντιστοιχίας μεταξύ αυτών των διατάξεων και της παρούσας οδηγίας.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 4
   Έναρξη ισχύος
   Η παρούσα οδηγία αρχίζει να ισχύει την έβδομη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 5
   Αποδέκτες
   Η παρούσα οδηγία απευθύνεται στα κράτη μέλη.
   
      Βρυξέλλες, 22 Νοεμβρίου 2012.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ 125 της 11.7.1966, σ. 2298/66.
   
      (2)  ΕΕ 125 της 11.7.1966, σ. 2309/66.
   
      (3)  ΕΕ L 32 της 6.2.2007, σ. 161.
   
      (4)  Το μέγιστο βάρος της παρτίδας μπορεί να αυξηθεί στους 25 τόνους εάν ο προμηθευτής έχει λάβει την άδεια για τον σκοπό αυτό από την αρμόδια αρχή.».